
MEGBÍZÁSI  SZERZŐDÉS



Amely létrejött a

		Neve:		Zugló Információs és Médiacsoport Kft.
		Székhelye:		1149 Budapest, Limanova tér 25.
		Cégjegyzékszáma:	01-09-357497
		Adószáma:		27927142-2-42
		KSH száma:		27927142-5813-113-01
		Képviseletre jogosult:	Victora Zsolt ügyvezető
	   	Egyéb elérhetőségei:	tel.: +36 ………………; e-mail: zugloimcs@gmail.com
 
(a továbbiakban: „Társaság” vagy „Megbízó” ) és a

		Neve:			REPORT & AUDIT Könyvvizsgáló és Adószakértő Kft.
		Székhelye:		4033 Debrecen, Vak Bottyán u 54.
		Cégjegyzékszáma:	09-09-006577
		Adószáma:		11822794-2-09
		Pénzforgalmi jelzőszáma:	11993001-02324432-00000000 (Erste Bank Zrt.)
		A Magyar Könyvvizsgálói Kamara nyilvántartási száma: 001511
		(Tagság kelte: 1999.02.02)     
                   	
Képviseletre jogosult ügyvezető, és mint a könyvvizsgálat elvégzéséért személyében felelős 	kijelölt kamarai tag könyvvizsgáló:

		Neve:			Gyapjas István
					ügyvezető
					Kamarai tag könyvvizsgáló
	  	Lakcíme:		………………………………...
	   	Egyéb elérhetőségei:	tel.: +………………..	e-mail: ………….@t-online.hu
	           	Magyar Könyvvizsgálói Kamara tagszáma: 004857 (Tagság kelte: 1998.04.01)      

	(a továbbiakban: Könyvvizsgáló” vagy „Megbízott”) között, az alábbi tárgyban és a következő 	feltételek szerint.


1. A szerződés tárgya és tartalma

1.01.  A Társaság 2025. december 31-vel, 2026. december 31-vel, 2027. december 31-vel, 2028 december 31-vel és 2029. december 31-vel végződő üzleti évre vonatkozó, egyedi a számvitelről szóló 2000. évi C. törvény előírásaival összhangban elkészített egyszerűsített éves beszámolójának (mérleg, eredménykimutatás, kiegészítő melléklet) továbbiakban „pénzügyi kimutatások a vonatkozó pénzügyi beszámolási keretelvek szerint” (jog szerinti) könyvvizsgálata és arról könyvvizsgálói jelentés kibocsátása, valamint a jogszabályban előírt, a társaság állandó könyvvizsgálója által elvégzendő feladatok ellátása.

A könyvvizsgálat során feltárt hiányosságokról, rendszerbéli hibákról, illetve a megbízó működésére vonatkozó jogszabályok, belső szabályzatok betartásának ellenőrzése során amennyiben hiányosságokat tár fel a könyvvizsgáló, arról vezetői levelet készít és bocsát ki a vezetőség részére.

A Polgári Törvénykönyvről szóló 2013. évi V. törvény (továbbiakban Polgári törvénykönyv, Ptk.) 3:129. § (1) bekezdése értelmében a Megbízott feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a gazdasági társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.

A számvitelről szóló 2000. évi C. törvény (a továbbiakban: Szt. tv.) 153.§ (1) bekezdése szerint a Megbízó  köteles a jóváhagyásra jogosult testület által elfogadott egyszerűsített éves beszámolót, könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt letétbe helyezni. 

A Megbízott az előbbiekben meghatározott feladatok elvégzését elvállalja a Magyar Könyvvizsgálói Kamaráról és könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvényben (a továbbiakban: Könyv. tv.) foglaltak szerint. 

A Megbízott (cég/a könyvvizsgálat elvégzéséért személyében felelős kijelölt személy) a Magyar Könyvvizsgálói Kamara nyilvántartásban szereplő könyvvizsgáló cég/személy, amely jogosult a Társaság könyvvizsgálatának elvégzésére.





2.  Jogok és kötelezettségek


2.01. A Társaság vezetése elismeri és érti is és egyetért azzal, hogy a Társaság felel számviteli nyilvántartásainak pontosságáért és teljes körűségéért, belső ellenőrzési rendszerének megbízhatóságáért, valamint a Magyarországon hatályos előírások szerinti a pénzügyi kimutatásoknak a vonatkozó pénzügyi beszámolási keretelvekkel összhangban történő elkészítéséért, beleértve azok valós bemutatását is és üzleti jelentés elkészítéséért. 
Ez a felelősség magában foglalja:
•	az akár csalásból, akár hibából eredő hibás állítástól mentes pénzügyi kimutatások 
       elkészítésére vonatkozó belső ellenőrzés kialakítását, bevezetését és fenntartását
•	megfelelő számviteli politika kiválasztását és alkalmazását, valamint
•	az adott körülmények között megfelelő számviteli becslések elkészítését.

A pénzügyi kimutatásnak a vonatkozó pénzügyi beszámolási keretelvekkel összhangban történő elkészítése és valós bemutatása a Megbízó felelőssége. A Megbízó felel számviteli nyilvántartásainak pontosságáért és teljes körűségéért, belső ellenőrzési rendszerének megbízhatóságáért, valamint a releváns előírások szerinti a vonatkozó pénzügyi beszámolási keretelvekkel megfelelően összeállított pénzügyi kimutatások és üzleti jelentés elkészítéséért. 

2.02. A Könyvvizsgáló a Társaság által biztosított információk alapján, a Magyar Nemzeti Könyvvizsgálati Standardokkal összhangban végzi feladatát. A könyvvizsgálói jelentésért a Könyvvizsgáló felel.

Jelen szerződésben foglalt feladatainak elvégzésre a Megbízottnak a szerződés időtartama alatt folyamatosan rendelkeznie kell érvényes, a könyvvizsgálati tevékenysége végzésére vonatkozó szakmai felelősségbiztosítással.

2.03. A Társaság vezetése elismeri és érti is és egyetért azzal, hogy felelős azért, hogy a könyvvizsgáló számára biztosítsa:
a) a hozzáférést valamennyi olyan információhoz, például nyilvántartásokhoz és dokumentumokhoz,        valamint egyéb anyagokhoz, amelyek a vezetés tudomása szerint a pénzügyi kimutatások elkészítése       szempontjából relevánsak,
b) azokat a további információkat, amelyeket a könyvvizsgáló a könyvvizsgálat céljára a vezetéstől       kérhet, és
c) a korlátlan hozzáférést azokhoz a személyekhez a gazdálkodó egységnél, akiktől a könyvvizsgáló megállapítása szerint szükséges, hogy könyvvizsgálati bizonyítékot szerezzen.

A Társaság a pénzügyi kimutatásokkal, pénzügyi, vagyoni, jövedelmi helyzetével kapcsolatos minden szükséges információt (megfelelő) időben hozzáférhetővé tesz, illetve megad a Könyvvizsgáló részére és nem tart vissza semmilyen információt. Megbízó a könyvvizsgálót e tisztségével összefüggésben nem utasíthatja.
A Társaság a Könyvvizsgáló által kért minden információt az egyeztetett ütemezés alapján adja meg.

A Társaság vezetése beleegyezik abban, hogy a könyvvizsgáló számára időben hozzáférhetővé teszi a pénzügyi kimutatások tervezetét és az egyéb kísérő információkat annak érdekében, hogy a könyvvizsgáló a javasolt ütemezéssel összhangban be tudja fejezni a könyvvizsgálatot.

A Társaság vezetése azonnal tájékoztatja a könyvvizsgálót az olyan tényekről, amelyek érinthetik a pénzügyi kimutatásokat, és amelyekről lehet, hogy a vezetés a könyvvizsgálói jelentés dátuma és a pénzügyi kimutatások nyilvánosságra hozatalának dátuma között szerez tudomást.

2.04. A Könyvvizsgáló ezirányú igénye esetén a Társaság vezetői és alkalmazottai teljességi nyilatkozat formájában megerősítik, hogy a megbízás teljesítéséhez írásban, illetve szóban közölt információk teljes körűek.


2.05. A Polgári Törvénykönyv értelmében az állandó Könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a Társaság éves beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.  

Jelen szerződés céljainak elérése érdekében e jelentés elkészítéséhez a Könyvvizsgáló a következőket teszi vizsgálat tárgyává, és jelenti, amennyiben bármelyiket nem találja kielégítőnek
(a) a számviteli nyilvántartások megfelelősége
(b) összhang a Társaság közzétételre kerülő pénzügyi kimutatásai és számviteli nyilvántartásai között
(c) a közzétételre kerülő pénzügyi kimutatásai megfelelése a jogszabályban és a vonatkozó pénzügyi beszámolási keretelvek szerint előírt és az elfogadott számviteli szabványoknak és alapelveknek, valamint
(d) a Könyvvizsgáló által a könyvvizsgálat elvégzéséhez kapott és összegyűjtött információk és magyarázatok összhangja a beszámolóval
(e) a Társaság belső szabályozottsága
(f) fordulónap utáni események

2.06. Polgári Törvénykönyv 3:38. § (2) értelmében, ha az állandó könyvvizsgáló a jogi személy vagyonának olyan változását észleli, amely veszélyezteti a jogi személlyel szembeni követelések kielégítését, vagy ha olyan körülményt észlel, amely a vezető tisztségviselők vagy a felügyelőbizottsági tagok e minőségükben kifejtett tevékenységükért való felelősségét vonja maga után, késedelem nélkül köteles az ügyvezetésnél kezdeményezni a tagok - tagság nélküli jogi személyek esetén az alapítói jogkör gyakorlójának - döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a jogi személy törvényességi felügyeletét ellátó nyilvántartó bíróságot értesíteni.

2.07. Az esetleges szabálytalanságok megelőzésének és feltárásának felelőssége és kötelezettsége a Társaságot terheli. A Könyvvizsgáló úgy tervezi meg a könyvvizsgálatot, hogy az valószínűsíthetően feltárja a vonatkozó pénzügyi beszámolási keretelveknek megfelelően összeállított, pénzügyi kimutatásokban az esetleges szabálytalanságokból eredő jelentős hibákat, de a könyvvizsgálat fő célja nem a szabálytalanságok és a hibák teljes felderítése, hanem az, hogy megfelelő alapot nyújtson a pénzügyi kimutatásokról adott könyvvizsgálói záradékhoz (véleményhez) és az nem foglalja magában az olyan csalások, szabálytalanságok vagy hibák felderítését, amelyek nem eredményeznek lényeges téves állításokat a vonatkozó pénzügyi beszámolási keretelveknek megfelelően összeállított, pénzügyi kimutatásokban. 

A könyvvizsgálat célja, hogy lehetővé tegye a Könyvvizsgáló számára arra vonatkozó vélemény kiadását, hogy a pénzügyi kimutatások valamennyi lényeges szempontból megfelelnek-e a meghatározott beszámoló-készítési elveknek. Teljes bizonyosság nem szerezhető a könyvvizsgálati bizonyíték és a csalás jellege miatt. A Társaság tudomásul veszi és elfogadja, hogy a Könyvvizsgáló nem felelős és nem tehető felelőssé a csalások és hibák megelőzéséért.

2.08. A Könyvvizsgáló által kibocsátott könyvvizsgálói záradék (vélemény) nem minősül arra vonatkozó könyvvizsgálói nyilatkozatnak, hogy a vonatkozó pénzügyi beszámolási keretelveknek megfelelően összeállított, pénzügyi kimutatások mentesek minden hibától.

2.09. Adózással kapcsolatos kötelezettségek teljesítése ennek a szerződésnek nem tárgya, azokért a Megbízó felel. A Könyvvizsgáló a pénzügyi kimutatások könyvvizsgálata részeként részletesen nem tekinti át az adók kiszámítását és az adóbevallásokat. 
Mindkét fél elismeri, hogy a magyar adóhatóság jogosult az összes adóbevallást hatósági revízió alá vonni, és hogy a vonatkozó pénzügyi beszámolási keretelvekkel összhangban elkészített pénzügyi kimutatásokra könyvvizsgálói záradéka nem nyújt biztosítékot arra, hogy a Társaság által benyújtott pénzügyi kimutatásokat és adóbevallásokat az adóhatóság elfogadja.


2.010. A Társaság tudomásul veszi, hogy a könyvvizsgálói jelentés nem választhatók külön a hozzájuk kapcsolódó pénzügyi kimutatásoktól, továbbá az abban foglaltak a teljes beszámolótól függetlenül nem használhatók fel. 
Ha a Társaság a könyvvizsgálói jelentést a jogszabályban előírt közzétételtől eltérő módon illetve terjedelemben kívánja felhasználni – pl. a pénzügyi kimutatásoktól függetlenül –, ahhoz a Könyvvizsgáló előzetes írásbeli beleegyezése szükséges.

2.011. A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (továbbiakban: Pmt.) a könyvvizsgálóknak ügyfél-átvilágítási kötelezettséget ír elő. 

Ennek alapján a jelen szerződéskötéskor a Társaság, valamint annak képviselője (a képviseletére jogosultak közül a szerződést aláírók és kapcsolattartók) és a tényleges tulajdonos azonosításra kerülnek, melynek során a Könyvvizsgáló a Pmt.-ben meghatározott adatok rögzítésére, továbbá az ott meghatározott okiratok bemutatásának kérésére kötelezett, valamint köteles a képviseleti jogosultságról, meghatalmazással történő eljárás esetén a meghatalmazás érvényességéről meggyőződni. Előzőeken túl, a Pm.t-ben foglaltak alapján a Könyvvizsgáló az ügyfél-átvilágítási intézkedések alkalmazása során a számára bemutatott okiratokról - a pénzmosás és a terrorizmus finanszírozása megelőzése és megakadályozása, a törvényben meghatározott kötelezettségek megfelelő teljesítése, az ügyfél-átvilágítási kötelezettség teljes körű végrehajtása, valamint a felügyeleti tevékenység hatékony ellátása céljából – köteles másolatot készíteni. 
A Könyvvizsgáló a Pmt. értelmében köteles biztosítani, hogy a Társaságra és az üzleti kapcsolatra (jelen szerződésre) vonatkozóan előzőek alapján rendelkezésre álló adatok és okiratok naprakészek legyenek. Ezen kötelezettség teljesítése érdekében a Könyvvizsgáló köteles ellenőrizni az ügyfeleiről rendelkezésre álló adatokat. Ha az ellenőrzés során a Könyvvizsgálónak kétsége merül fel az adatok és a nyilatkozatok naprakészségét illetően, akkor ismételten elvégzi az ügyfél-átvilágítási intézkedéseket. A Társaság a szerződéses kapcsolat fennállása alatt köteles 5 munkanapon belül a Könyvvizsgálót értesíteni, ha az ügyfél-átvilágítás során rögzített adatokban (akár a Társaság, akár az azonosított képviselő, akár a tényleges tulajdonos vonatkozásában) változás következne be. 
A Könyvvizsgáló az előzőek során birtokába jutott személyes adatokat kizárólag a pénzmosás és terrorizmus finanszírozása megelőzése és megakadályozása érdekében végrehajtandó feladatai céljából, az azok ellátásához szükséges mértékben ismeri meg és kezeli. A könyvvizsgáló az előzőek szerinti ügyfél-átvilágítási kötelezettségének teljesítése során birtokába jutott személyes adatokat a Pmt. rendelkezései értelmében az üzleti kapcsolat (jelen szerződés) megszűnésétől számított nyolc évig köteles és jogosult kezelni, az adatok ezt követően megsemmisítésre, törlésre kerülnek.

2.012. A Társaság a könyvvizsgálathoz szükséges dokumentumokat, a könyvvizsgáló által igényelt módon folyamatosan, de teljes terjedelemben legkésőbb a pénzügyi kimutatás elkészültének időpontját követő napon köteles átadni a könyvvizsgáló részére. A Társaság tudomásul veszi, hogy a teljes pénzügyi kimutatás fordulónapja utáni eseményekről tájékoztatni szükséges a könyvvizsgálót mindaddig, míg a jelentést ki nem adja.

2.013. A Megbízó tudomásul veszi, hogy a könyvvizsgáló döntése az, hogy a könyvvizsgáló kulcsfontosságú könyvvizsgálati kérdéseket kommunikáljon a könyvvizsgálói jelentésben a 701. témaszámú nemzetközi könyvvizsgálati standarddal összhangban.

2.014. A Megbízó tudomásul veszi, hogy a könyvvizsgálat eredendő korlátai miatt, a belső kontroll eredendő korlátaival együtt fennáll az az elkerülhetetlen kockázat, hogy néhány lényeges hibás állítást esetleg nem tárnak fel, még akkor sem, ha a könyvvizsgálatot a nemzetközi könyvvizsgálati standardokkal összhangban, megfelelően tervezték meg és hajtották végre.

2.015. A Társaság vezetése tudomásul veszi, hogy tőle a könyvvizsgáló - az egyéb nemzetközi könyvvizsgálati standardok által megkövetelt írásbeli nyilatkozatokkal, valamint ahol ez szükséges, azokkal az írásbeli nyilatkozatokkal együtt, amelyek a pénzügyi kimutatások szempontjából releváns egyéb könyvvizsgálati bizonyítékokat vagy a pénzügyi kimutatásokban szereplő egy vagy több konkrét állítást támasztanak alá, - ilyen írásbeli nyilatkozatokat vár el.


3. Könyvvizsgálati díj és annak megfizetése

				
3.01. Az 1.01. pontban említett munka elvégzéséért járó könyvvizsgálati díj, nettó 450.000 Ft/ év (azaz négyszázötvenezer forint), amelyet növeli még a teljesítés időszakában hatályos ÁFA (általános forgalmi adó).
3.02. 
A felek megállapodnak, hogy a további évek könyvvizsgálati díja a Megbízott társaság által alkalmazott „Könyvvizsgálói tevékenységért járó díjtétel-minimumok meghatározására” szóló irányelve szerint lesz megállapítva, amely megegyezik a MKVK ezen téren kiadott iránymutatással, illetve annak módosulása esetén ahhoz változik, melyet a Megbízó megismert.

3.03. A felek kölcsönösen megállapodnak abban, hogy a 3.01. pontban meghatározott díjat a Társaság, számla alapján egy összegben fizeti meg, a könyvvizsgálat teljesítésekor. Jelentés átadására akkor kerül sor, ha a számla rendezve lesz.

3.04. A megbízó a díjat, a megbízott által kibocsátott számla ellenében az azon megjelölt időpontig és módon egyenlíti ki.

3.05. Késedelmes fizetés esetén a Társaság a Ptk. 6:155 § (1) alapján számított késedelmi kamatot, valamint a behajtási költségátalányról szóló 2016. évi IX. törvényben meghatározott költségfedezetet is köteles megfizetni. 

3.06. Amennyiben a Társaság késedelmes információ szolgáltatása vagy más okok miatt a Könyvvizsgáló többletmunkára kényszerül, vagy egyéb, a Könyvvizsgáló befolyásán kívül eső körülmény következtében a könyvvizsgálói feladatok határidőben nem kezdhetők meg, illetve nem teljesíthetők, a Könyvvizsgáló tájékoztatja erről a Társaság vezetését, valamint jogosult a Könyvvizsgálói jelentés elkészítését és a szerződést felfüggeszteni. Amennyiben többlet feladatok elvégzése válik szükségessé az említett okok következtében, a Könyvvizsgáló a szerződés teljesítéséhez szükséges többlet időráfordítás alapján további díjazásra jogosult. Amennyiben ezen többlet díjazásban a felek nem tudnak megegyezni a könyvvizsgáló nem végzi el ezen feladatokat, de a Megbízó tudomásul veszi hogy a könyvvizsgáló ez esetben minősített véleményt fog kiadni. 




4. A munkáért felelős személyek


4.01. A Társaság részéről:  
    		a képviseletre jogosul(tak), valamint a számvitelért, könyvelésért felelős személy(ek)
		A könyvelésért felelős társaság: ENOLA 2004 Kft.	   	
Stoll Árpád – ügyvezető: ……………………, …………@enola.hu
Stoll Ákos – bérszámfejtés:…………………., …………@enola.hu
Filó Norbert – könyvelés, szakmai vezető: …………., ………@enola.hu 
a Könyvvizsgáló részéről:   	az eljáró könyvvizsgáló      Gyapjas István kamarai tag könnyvizsgáló

Felek megállapodnak abban, hogy a Megbízott a könyvvizsgálati munka elvégzésébe saját döntése alapján asszisztenst is bevonhat, a bevont személyről a társaságot értesíti. Amennyiben a munkáért felelős személyekben időközben változás történne, a felek azonnal értesítik a másik felet az új felelős személyek kijelöléséről.  

A Megbízott a vizsgálat céljából a vizsgálat tartama alatt a Megbízó részéről felelősként meghatározott személytől, vagy a kapcsolattartó által írásban kijelölt személytől (felhatalmazott személy) származó szóbeli vagy írásbeli útmutatásra, értesítésre vagy információra alapozhat, illetve hivatkozhat. A Megbízott a Megbízóval vagy az általa írásban felhatalmazott személlyel kommunikálhat e-mail útján is. A Felek ennek a kommunikációs módszernek az elfogadásával vállalják az esetleges kockázatokat (beleértve az ilyen kommunikáció eltérítésének vagy az ahhoz történő engedély nélküli hozzájutásnak biztonsági kockázatait, a kommunikáció eltorzításának kockázatát és a vírus kockázatokat, valamint az egyéb veszélyes eszközökből származó kockázatokat is) és a saját érdekkörükben felmerült okból eredő következményekért teljes felelősséggel tartoznak.
A Megbízó és Megbízott között a felek elektronikus adatcserére az AuditCloud (https://auditcloud.hu) jelszóval védett felhőalkalmazást használják, melyhez a felhasználói jogosultságokat a Könyvvizsgáló biztosítja a Megbízó részéről felelősként meghatározott személyek részére.

4.02. Könyvvizsgáló által igénybe vett szakértő – a számviteltől vagy a könyvvizsgálattól eltérő szakterületen szakértelemmel rendelkező olyan személy vagy szervezet, amelynek ezen szakterületen végzett munkáját a könyvvizsgáló annak érdekében használja fel, hogy segítséget nyújtson a könyvvizsgálónak az elegendő és megfelelő könyvvizsgálati bizonyíték megszerzésében. A könyvvizsgáló által igénybe vett szakértő lehet a könyvvizsgáló által igénybe vett belső szakértő vagy a könyvvizsgáló által igénybe vett külső szakértő.

A (Társaság) vezetés(ének) szakértője – a számviteltől vagy a könyvvizsgálattól eltérő területen szakértelemmel rendelkező személy vagy szervezet, amelynek ezen szakterületen végzett munkáját a gazdálkodó egység arra használja fel, hogy segítséget nyújtson a gazdálkodó egységnek a pénzügyi kimutatások elkészítésében.

Ha az elegendő és megfelelő könyvvizsgálati bizonyíték megszerzéséhez a számviteltől vagy a könyvvizsgálattól eltérő területen szerzett szakértelemre van szükség, a könyvvizsgálónak meg kell határoznia, hogy használja-e könyvvizsgáló által igénybe vett szakértő munkáját.

Ha a könyvvizsgáló munkája során szakértő(knek) a könyvvizsgálat egyes aspektusaiba történő bevonására tart igényt a Megbízót ezzel kapcsolatban értesíti. A szakértők bevonásának költségét a Megbízó köteles megtéríteni a Könyvvizsgáló részére a 3.01 pontban megállapított díjon felül. 

Erre vonatkozóan a felek (Megbízó, Megbízott) vállalják, hogy a bevonásra vonatkozó igény értesítését követően, a szakértő bevonását megelőzően, kiegészítő szerződést kötnek.  Amennyiben a Megbízó nem hajlandó megtéríti az igénybe kívánt szakértő munkáját, tudomásul veszi, hogy ennek következménye lehet, hogy a könyvvizsgáló minősített véleményt fog kibocsátani.     




	
5. Felmondás, jogvita
	

5.01. A Könyvvizsgáló és a Társaság a jelen szerződés teljesítésével összefüggésben okozott bármilyen szerződésszegésért vagy kárért a Ptk. VI. könyvében meghatározott rendelkezések szerint felelnek, azzal, hogy a Könyvvizsgáló kártérítési felelőssége maximum egy évi szolgáltatási díj értékben kerül meghatározásra.

5.02. A szerződést felmondani csak megfelelő okból lehet és mindig meg kell indokolni. A beszámolóval vagy a könyvvizsgálói jelentéssel kapcsolatos véleményeltérés nem lehet felmondási ok.  Amennyiben a szerződést jogszabály előírása miatt folytatni nem lehet vagy a Könyvvizsgáló felmondja a szerződést, a Könyvvizsgálót időarányos díjazás illeti meg (megbízás keltétől a jelentés jogszerűen várható kiadásáig terjedő időre bontva). 

5.03. A jelen szerződést a könyvvizsgáló tulajdonos általi visszahívása esetén bármelyik fél a másik félhez intézett írásbeli rendes felmondással megszűntetheti. A szerződés a rendes felmondás kézhezvételét követő 60 napon szűnik meg.
A Könyvvizsgáló a jelen szerződést rendes felmondással a mérleg fordulónapját követően nem szüntetheti meg.
Megbízó felmondása esetén, amennyiben a felmondásra nem Megbízott szerződésszegése miatt kerül sor, Könyvvizsgáló időarányos díjazás illeti meg (megbízás keltétől a jelentés jogszerűen várható kiadásáig terjedő időre arányosítva).

5.04. A jelen szerződést bármelyik fél rendkívüli felmondással megszűntetheti, amennyiben a másik fél a jelen szerződésből fakadó valamely kötelezettségét súlyosan megszegi és ez a szerződésszegés a fél felszólítása ellenére, az annak megszűntetésére megszabott ésszerű határidőn túl is fennáll. A rendkívüli felmondás a szerződést azonnali hatállyal szűnteti meg. Amennyiben a szerződés felmondására a megbízó ad okot, úgy a megbízott részére teljes mértékben jár a 3.01. pontban meghatározott díj.

6. A jelentések megírásához használt nyelv
		
6.01. A vonatkozó pénzügyi beszámolási keretelveknek megfelelően összeállított, pénzügyi kimutatásokat magyar nyelven kell kibocsátani. A könyvvizsgálói jelentést magyar nyelven kell elkészíteni.



7. Adatvédelemre és titoktartásra vonatkozó rendelkezések
	
	
7.01. A Könyvvizsgáló kizárólag a jelen szerződés tárgyát képező tevékenység teljesítésével összefüggésben, a Megbízó jogos érdekére alapítva kezeli a Megbízó által számára hozzáférhetővé tett személyes adatokat. A Megbízó szavatol az érintettek személyes adatai hozzáférhetővé tételének jogszerűségért.


7.02. A Könyvvizsgáló adatkezelése a szakmai előírásokban foglalt cél eléréséhez szükséges mértékig terjed. A Könyvvizsgáló az adatkezelést az adatvédelemre vonatkozó jogszabályi előírások, így különösen 
a.	az Európai Parlament és a Tanács (Eu) 2016/679 Rendeletének (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR), valamint
b.	az információs önrendelkezési jogról és az információszabadságról szóló 2011. évi CXII. törvénynek (a továbbiakban: Infotv.), továbbá 
az ezeken alapuló belső adatkezelési rendjének betartásával végzi.
	
	
7.03. A Könyvvizsgálót tevékenysége során a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény (a továbbiakban: Kkt.) 66. §-a szerinti titoktartás köti, amely értelmében az adatokhoz kizárólag az arra jogosultak férnek hozzá.


7.04. A megbízás folyamán a felek kölcsönösen együttműködnek. Mindkét fél bizalmasan kezeli a megbízás során tudomására jutott bármely információt. A Könyvvizsgáló vállalja, hogy a megbízás folyamán a Társaságról szerzett bármely információt bizalmasan kezeli jelen szerződés megszűnése után is. 
A Társaság tudomásul veszi, hogy a 2017. évi LIII. törvény 30. §-a értelmében a Könyvvizsgáló a Társaság értesítése nélkül köteles bejelenteni a hatóságoknak, ha bármely információ, tény vagy körülmény pénzmosásra utal. A Társaság elismeri, hogy a fenti bejelentési kötelezettség Könyvvizsgáló általi teljesítése nem minősíthető az információk bizalmas kezelése megsértésének.
A titoktartás kérdésében a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény (a továbbiakban: Kkt.) 66-67. §-ai, valamint az MKVK Etikai szabályzat B) 6.1.-6.7. pontja rendelkeznek. 
Ezen rendelkezésekből az alábbi szabályok emelendők ki: Kkt. 66. § (1) A kamarai tag könyvvizsgáló, a könyvvizsgáló cég köteles a tevékenysége során tudomására jutott, a jogszabályi kötelezettségen alapuló könyvvizsgálói tevékenység ellátására irányuló megbízással összefüggő minősített adatot, hivatásbeli titkot és üzleti titkot (a továbbiakban együttesen: titok) megőrizni. (2) A kamarai tag könyvvizsgáló, a könyvvizsgáló cég az (1) bekezdés szerinti titkot megfelelő és konkrét felhatalmazás nélkül nem használhatja fel, nem teheti közzé, kivéve, ha jogszabály alapján joga vagy kötelessége a közlés, a közzététel.
Etikai szabályzat B) fejezet 6.5. (1) A könyvvizsgálói titoktartási kötelezettség alól – eltérő törvényi rendelkezés hiányában – csak az ügyfél, és csak írásban adhat felmentést. Ettől a könyvvizsgáló sem polgári, sem közigazgatási, sem büntető ügyben nem tekinthet el. 6.7. A könyvvizsgáló a titok alá eső információt továbbadhatja, ha a megbízó az információ továbbadásához írásban hozzájárult. A hozzájárulás megszerzésekor figyelemmel kell lenni a harmadik fél érdekeire is.

Megbízó ezennel, hozzájárul ahhoz, hogy a megbízott  a könyvvizsgálata során megszerzett, a titok alá eső információt továbbítsa a következő esetekben (a Társaság a Könyvvizsgálót a titoktartási kötelezettsége alól felmenti):
· Azon polgári peres ügyben, ahol a Könyvvizsgáló/Megbízott is és a Társaság/Megbízó is peres fél.
· Azon büntető ügyben, amelyben a Társaság/Megbízó vezetése, irányitással megbízott személyei, alkalmazottjai a gyanúsítottak, illetve a Társaság/Megbízó kárára történt a bűntény. Ilyen esetben a könyvvizsgáló tanúként kihallgatható, illetve ahhoz is hozzájárulunk, hogy feljelentést tegyen ilyen jellegű ügyben.


8. Egyéb rendelkezések
		

8.01. A fenti feltételeket mindkét fél értelmezte, és mint akaratával mindenben egyezőt elfogadja. Megbízó kijelenti, hogy az e szerződésben meghatározott időszakra illetve beszámolóra más könyvvizsgálóval nincs érvényes szerződése.


8.02. A könyvvizsgálat tekintetében ez a szerződés a könyvvizsgáló megbízatás és díjának megállapításáról döntő (taggyűlési jegyzőkönyvnek megfelelően köttetett, és érvényes az 1.2. pontban megadott fordulónapra végződő üzleti év könyvvizsgálatára, és az erről az üzleti évről készített pénzügyi kimutatásokat elfogadó közgyűlés időpontjáig, de legkésőbb mérlegfordulónapot követő év május 31-ig szóló határozott időtartamra.

8.03. A jelen szerződésben nem szabályozott kérdésekben a Polgári Törvénykönyv (2013. évi V. tv), a számviteli törvény (2000. évi C. tv), valamint a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló törvény (2007. évi LXXV. tv), , a Pmt., a GDPR, az Infotv.,  előírásai az irányadók.

8.04. A szerződésben hivatkozott könyvvizsgálati standardok és a könyvvizsgálattal összefüggő Fogalmi meghatározások magyarázatai megtalálhatóak a Magyar könyvvizsgálói Kamara honlapján: https://www.mkvk.hu/tudastar/standardok/konyvvizsgalati_standardok

8.05. A megbízott szolgáltatásával összefüggésben általános információkat a www.reportandaudit.hu honlapján tesz közzé. Igy a szolgáltatással kapcsolatos nyilvános szabályzatai, adatvédelmi tájékoztatása is ott ismerhető meg.    

	
Budapest, 2025……………. 					Debrecen, 2025……………..					 
		






		

	___________________________
Megbízó
Zugló Információs és Médiacsoport Kft.

Victora Zsolt ügyvezető
	___________________________
Megbízott
REPORT & AUDIT Könyvvizsgáló és Adószakértő  Kft.
Gyapjas István ügyvezető



2 / 10 . oldal                      ……………………..   	……………………..
                                             Megbízó                   Megbízott
